
Αρ. Πρωτ. 94/28-01-2026
Από: Σύλλογο Γονέων και Κηδεμόνων Μουσικού Σχολείου Αλίμου
Προς: Δήμαρχο Αλίμου κ. Κονδύλη
Αντιδήμαρχο κ. Σύρμα
Αντιδήμαρχο κ. Ξένου
Κοινοποίηση: Πρωτόκολλο Δήμου Αλίμου
Δημοτικό Συμβούλιο – Δημοτικές Παρατάξεις
Σύλλογος Διδασκόντων Μουσικού Σχολείου Αλίμου
Ένωση Γονέων Αλίμου
Ομοσπονδία Γονέων
ΠΕΓΜΚΣ
Αξιότιμοι/ες κύριοι/ες,
Σε συνέχεια επιστολών μας για ενημέρωση, αιτούμαστε, ευγενικά, άμεση συνάντηση προκειμένου να ενημερωθούμε και να συζητήσουμε:
1. Την πρόοδο των ενεργειών που έχουν πραγματοποιηθεί από τις αρμόδιες υπηρεσίες σας σε σχέση με τη λίστα ενεργειών που σας είχαν υποδείξει οι Κτιριακές Υποδομές (ΚΤ.ΥΠ ΑΕ) με αρ.πρωτ Σ.Δ7/19074 της 07/11/2025 και η οποία μας είχε κοινοποιηθεί. Η εν λόγω λίστα αφορούσε στις απαραίτητες ενέργειες που πρέπει να πραγματοποιηθούν, προκειμένου να στοιχειοθετηθεί το αίτημα που έχετε καταθέσει για την ανέγερση νέου κτιρίου, το οποίο θα στεγάσει το Μουσικό Σχολείο Αλίμου.
2. Το χρονοδιάγραμμα εκτέλεσης των έργων που έχουμε αιτηθεί:
i. Βάψιμο του σχολείου.
ii. Διευθέτηση των οδών πέριξ του σχολείου.
iii. Δημιουργία περίφραξης τουλάχιστον στη μεριά του σχολείου που βλέπει στην οδό Κυθηρίων, ώστε να αποφεύγονται πιθανά ατυχήματα από μπάλες που περνούν έξω από την υπάρχουσα περίφραξη.
iv. Δημιουργία εγκαταστάσεων ασφαλούς αναμονής για την τοποθέτηση των κλιματιστικών.

Αναμένοντας την απάντηση,
Σας ευχαριστούμε εκ των προτέρων για τη συνεργασία.
Με εκτίμηση,
Το Διοικητικό Συμβούλιο του Συλλόγου Γονέων και Κηδεμόνων Μουσικού Σχολείου Αλίμου
Ο πρόεδρος                       		Ο γραμματέας
Γεωργακόπουλος Ευάγγελος 	   	Ταμιωλάκης Εμμανουήλ

